कानपुर (दे.) जनपद के पश्चिमी छोर पर औरैया, पुखरायाँ, अकबरपुर एवं यमुना के सुरम्य किनारे मध्य में सस्य स्यामल भूमि वाला यह क्षेत्र अनेकों बुरी गाथाएं अपने आँचल में समेटे हुए फैला है यहाँ संपन्नता एवं विपन्नता का सुन्दर समन्वय है l परन्तु उच्च शिक्षा का सर्वत्र आभाव है इसका एक मात्र कारण उच्य शिक्षा केंद्र का न होना ही है l इस क्षेत्र में जनमानस में उच्च शिक्षा की प्राप्ति के लिये ललक तो हैं परन्तु उच्य शिक्षा केंद्र न होने से उनकी सादपूर्ण नहीं हो पाती है उच्च शिक्षा केंद्र के अभाव में उगते हुए सूर्य के समान उनके बालकों एवं बालिकाओं की प्रतिभा को सूर्यग्रहण लग जाता है l रूप रंग एवं गंध रहित अविकसित कली की भांति ही मुरझा जाते हैं l साधन संपन्न व्यक्ति ही येन-केन प्रकारेण अपने बच्चो को सुदूर नगरों में शिक्षा प्राप्ति हेतु भेज पाते हैं परन्तु निर्धन एवं साधन विहीन व्यक्ति के लिए नगरीय परिवेश में शिक्षा दिला पाना आकाश कुसुम ही है विशेष कर ग्राम्य बालिकाओं के लिए शहरी परिवेश में उच्च शिक्षा प्राप्त करना लोक मर्यादाओं से संघर्ष करना है l ऐसी विषम परिस्थितियों में उनका शैक्षिक विकास अपूर्ण ही है l निर्धन व्यक्ति इस दशा में निराश और संपन्न व्यक्ति उदास है l